362 MÉMOIRES. 
vivre en athéisme, ne volans adhérer à l’opinion novelle dudit sei¬ 
gneur, et ne leur estent permis de vivre selon la catholique. 
Pour empêcher la réintégration dudit exercice, lesdits gentilshom¬ 
mes menassent lesdits curés que, s’il[s] estoient si hardis faire sem¬ 
blant de remectre la messe, ilz le[s] feroint mourir. Item, voient que les 
esglises sont rasées; s’il y avoit païsen que leur preste maison pour 
dire ladite messe, l’on lui voleroit tout son bien. Davantage il ne 
fault dobter qu’ilz ne fassent cullete de deniers sans le puple pour le 
soustenement de leur religion et qu’il [s] n’aient toutsjours de gens 
enrollésetprestz à marcher à toute heure que seront comendés, comme 
l’expérience nous aprent, contre le Roy. 
Je ne fais autre mention de ce que lesdits gentilshommes de la reli¬ 
gion font durant la guerre ; car en tout le pais de Languedoc, la guerre 
n’est faicte plus cruellement qu’en ceste diocèze, ny avec plus grande 
ruyne sur le pouvre païsent. Au reste plusieurs gentilshommes d’une 
et d’autre religion marchandent, trafiquent en tout ce que le marchant 
negotiateur tant en arrantement que autres chouses, et possèdent 
bénéfices violentement. Quant aux querelles que peuvent estre entre 
les gentilshommes de deçà, je n’en scay aucune portent conséquence. 
[De la justice.] 
Monseigneur, nous avons en ceste diocèze deux sièges royalz; le 
premier est la jugerie de ceste ville et comté, et l’autre est lajugerie 
de Terrebasse. Lesdits juges ont chescun leur lieutenants et procu¬ 
reurs du Roy; toutz sont de la religion,,sauf le juge de Castres qui est 
catholique. Le désordre qu'il a en sa justice est occasion que tout ce 
pais est tumbé aux maux que nous voions, non que le juge y tra¬ 
vaille, car il s’adonne à rien qu’à son plaisir, à trover moien d’avoir 
argent pour faire bonne chère; les moiens ne luy faillent jamais, à 
causedes clausions des procès civilz ou des prisoniers. Il a tousjour[s] 
la sentence preste pour celluy qui vient le premier avec argent; il a 
eslargy par corruption plusieurs prisoniers prévenus de crime, de 
faulce monoie et autres crimes publicques. Il est toléré par les autres 
officiers, affm qu’il leur rende la pareille en autres affaires de plus 
grande conséquence; car pour establir leur prétendue esglise, il a falu 
au commencement 1 contrevenir à une infinité de édictz que le Roy 
faisoit pour maintenir ung autre en son estât et conservation des 
biens r des ungs et des autres. Les lieutenants du juge et procureur du 
Roy assistés des consulz ont trové moien de dire que les reliquières et 
joieaux d’esglize estoient en danger d’estre prins par ceux de la reli¬ 
gion, et eux mesmes s’en sont saisis par inventoire, jusques à la 
quantité de quatre cens marcz d’argent ou plus qu’ilz tiennent; en¬ 
core ont faict faire de fauces informations contre les prédicateurs et 
catholiques, et autres eclésiastiques, et détenus prisoniers longtemps, 
aftinque personne n’ousat prêcher à la ville, et aussi contre les catho¬ 
liques que s’emploiront pour la défense du service du Roy et de 
l’esglise, dont en ont faict prendre aucuns injustement et les autres 
faicts consumer en prison; ont faictz saisir et métré soubz la main du 
1, Ms. ; comun ergement. 
